[{"text_idx": "#000002", "text": "Ehkki Betti Alveri muuseumi juhataja Toomas Muru pu\u0308u\u0308dis Tiit Aleksejevit a\u0308rgitada ka\u0308sitlema ka hetkel aktuaalseid pagulaste ning eri kultuuride kokkupuudete ja kokkupo\u0303rgete teemasid (need olid ju aktuaalsed ka ristiso\u0303dade ajal!), pidas ku\u0308laline paremaks ja\u0308a\u0308da Muru poolt pakutud teise teema juurde ning ko\u0303nelda kirjanikuks saamisest ja kirjanikuks olemisest."}, {"text_idx": "#000015", "text": "Ta kahtlustab, et paljud kirjanikud kirjutavad na\u0308idendeid just sellepa\u0308rast, et siis on vo\u0303imalik na\u0308ha ka valmis tulemust lavastuse na\u0308ol ning saada saalis aplodeerivalt publikult elavat tagasisidet. Samas vo\u0303ib teatrisaalis valitsev vaikus olla teinekord ko\u0303nekamgi kui aplaus."}, {"text_idx": "#000016", "text": "\u201cKu\u0308sisin u\u0308kskord na\u0308itlejatelt, mis on nende jaoks publiku kaasaelamise ko\u0303ige objektiivsem tunnus, ja nad u\u0308tlesid, et see on just vaikus,\u201d kinnitas Tiit Aleksejev."}, {"text_idx": "#000017", "text": "Ta on kirjutanud ka kaks filmistsenaariumi, kolmas on praegu ka\u0308sil. Selle ja\u0308rgi on plaanis produtsent Kris Taska ja rez\u030cisso\u0308o\u0308r Elmo Nu\u0308ganeni eestvedamisel teha 1939. aastast ko\u0303nelev draamasari. Idee teostumine so\u0303ltub muidugi sellest, kas ettevo\u0303tmiseks raha saadakse."}]